
Budapesti Hajléktalanügyi Konzorcium
Felhívás tárgyalásos szerződéskötésre
2026-2027.
AZ AJÁNLATOK BENYÚJTÁSÁNAK HATÁRIDEJE:
2026. augusztus 5.

A „Közterület helyett emberibb körülmények” program célja, hogy a Budapesten fedél nélküli, közterületen élő emberek számára lehetőséget nyújtson az emberibb lakhatás megtalálásához és fenntartásához.
Jelen felhívás célja a fővárosi hajléktalanellátó szervezetek által közösen végrehajtott, Budapest közterületein élő, hajlékkal nem rendelkező személyek számára nyújtandó szolgáltatások fejlesztése (továbbiakban: hajléktalanellátó szolgáltatások fejlesztése), illetve a hajléktalanságból való kilépés támogatása és egyéni programok megvalósítása (továbbiakban: lakhatás támogatása) 2026. július 1. és 2027. június 30. között.
A felhívást a Budapesti Hajléktalanügyi Konzorcium két gesztorszervezete, a Menhely Alapítvány és a Magyar Máltai Szeretetszolgálat Egyesület teszi közzé a Fővárosi Önkormányzattal kötött támogatási szerződés alapján.
1. Rendelkezésre álló forrás a 2026. július 1. és 2027. június 30. közötti időszakban
A gesztorszervezetek által kiszerződésre közzétett tervezett összeg: összesen 152 300 000 Ft az alábbi részletezésben:
Menhely Alapítvány:
[bookmark: _heading=h.gjdgxs]Hajléktalanellátó szolgáltatások fejlesztésére: 	43 000 000 Ft
Lakhatás támogatására: 				57 500 000 Ft
Magyar Máltai Szeretetszolgálat Egyesület:
Hajléktalanellátó szolgáltatások fejlesztésére: 	28 000 000 Ft
[bookmark: _Hlk202365375]Lakhatás támogatására: 				23 800 000 Ft
2. A támogatás felhasználása
A programokat a 2026.07.01-el kezdődő időszakban jelen felhívás feltételei szerint kell teljesíteni.
2.1.  A támogatás a 2026.07.01. és 2027.06.30. közötti időszakban felmerült költségekre fordítható:
A „Hajléktalanellátó szolgáltatások fejlesztése” feladat esetében kizárólag a 2026. július 1. és 2027. június 30. közötti időszakban felmerült költségekre fordítható a támogatás. 
[bookmark: _heading=h.30j0zll]A „Hajléktalanságból való kilépés támogatása” (lakhatás támogatás) feladat esetében a Partnerszervezetek elszámolásként a 2026. július 1. és 2027. június 30. közötti időszakon belül megkötött szerződésekkel (ügyfelekkel kötött együttműködési megállapodásokkal) kapcsolatban keletkezett és legkésőbb 2027. július 31-ig kiegyenlített számviteli bizonylatokat nyújthatnak be a gesztorszervezetek részére.
2.2. A Fővárosi Önkormányzat a Menhely Alapítványnak nyújtott támogatásból 2026. évre 5 millió forint, 2027. évre 10 millió forint beruházásra fordítható forrást biztosít. Ezek alapján a Menhely Alapítványnak benyújtott ajánlatok esetében a „Hajléktalanellátó szolgáltatások fejlesztése” programelemre beadott ajánlatok
a) 2026. évre 15%
b) 2027. évre 33% beruházási igényt tartalmazhatnak,
2.3. Emellett a „Lakhatás támogatása” programelemre beadott ajánlatok
a) 2026. évre 5%
b) 2027. évre 4% beruházási igényt tartalmazhatnak.
A határidőre beadott ajánlatok beérkezése után a Menhely Alapítvány a „beruházási tervek” racionalizálása végett konzultációs lehetőséget biztosít a forrás legoptimálisabb felhasználása érdekében.

3. Támogatott programok

3.1. HAJLÉKTALANELLÁTÓ SZOLGÁLTATÁSOK FEJLESZTÉSE
Ajánlat nyújtható be Budapest közterületein élő, hajlékkal nem rendelkező személyek számára nyújtandó szolgáltatások — a többi fővárosi hajléktalanellátó szervezettel közösen végrehajtott — fejlesztésére, valamint az ellátási problémák és hiányok enyhítésére, különös tekintettel:
3.1.1. a tartósan fedél nélkül élő személyek elhelyezésére és ellátására:
· Az ajánlatban meg kell jelölni a program célcsoportját, elérésének módját, a nyújtott szolgáltatásokat, és a tervezett kapacitást (a program jellegétől függően személy ellátása, vagy férőhely kialakítása).
· A szolgáltatás biztosítható meglévő férőhelyeken tartósan fedél nélkül élő személyek elhelyezésével, a meglévő férőhelyek átcsoportosításával létrehozott új részlegek kialakításával, illetve új férőhelyek létrehozásával (pl. nappali melegedők éjszakai megnyitása) is.
· Az otthontalan emberek elhelyezésekor a Közép-magyarországi Regionális Diszpécserszolgálat jelzése alapján előnyben kell részesíteni a Budapesten működő utcai szolgálatok, krízisautók, speciális utcai szolgálatok tartósan fedél nélkül élő ügyfeleit.
· Részletesen be kell mutatni a kapcsolódó költségeket, illetve az egy személy ellátására/férőhely kialakítására tervezett támogatást is.
· Szociális munka biztosítására, egy ügyfél egyéni esetkezelésére havonta legfeljebb 40 ezer Ft fordítható, mely tartalmazza a munkaadói járulékok összegét. Kizárólag a munkaidőn túl, a munkakörön felül ellátandó feladatok ellátásához kérhető támogatás.
· Bármely egyéni vagy csoportos foglalkozás vezetése legfeljebb bruttó 15.000 forintos óradíjjal támogatható.
3.1.2. az ápolási-gondozási szükséglettel rendelkező hajléktalan emberek elhelyezésére és ellátására:
· Az ajánlatban meg kell jelölni a program célcsoportját, a szolgáltatás igénybevételének feltételeit, a bekerülés módját, a nyújtott szolgáltatásokat, és a tervezett kapacitást (a program jellegétől függően személy ellátása, vagy férőhely kialakítása).
· Fel kell tüntetni, hogy van-e lehetőség akadálymentes, vagy részben akadálymentes férőhelyek kialakítására.
· A szolgáltatás biztosítható meglévő férőhelyeken tartósan fedél nélkül élő személyek elhelyezésével, a meglévő férőhelyek átcsoportosításával létrehozott új részlegek kialakításával, illetve új férőhelyek létrehozásával is.
· Az otthontalan emberek elhelyezésekor a Közép-magyarországi Regionális Diszpécserszolgálat jelzése alapján előnyben kell részesíteni a Budapesten működő utcai szolgálatok, krízisautók, speciális utcai szolgálatok ápolási-gondozási szükséglettel rendelkező ügyfeleit.
· Részletesen be kell mutatni a kapcsolódó költségeket, beleértve a gyógyszerek, gyógyászati segédeszközök költségét is, illetve az egy személy ellátására/férőhely kialakítására tervezett támogatást is.
· Szociális munka biztosítására, egy ügyfél egyéni esetkezelésére havonta legfeljebb 40 ezer Ft fordítható, mely tartalmazza a munkaadói járulékok összegét. Kizárólag a munkaidőn túl, a munkakörön felül ellátandó feladatok ellátásához kérhető támogatás.
3.1.3. az addiktológiai, illetve pszichiátriai problémával rendelkező hajléktalan emberek elhelyezésére és ellátására:
· Az ajánlatban meg kell jelölni a program célcsoportját, elérésének módját, a szolgáltatás igénybevételének feltételeit, a bekerülés módját, a nyújtott szolgáltatásokat, és a tervezett kapacitást (a program jellegétől függően személy ellátása, vagy férőhely kialakítása).
· A szolgáltatás biztosítható meglévő férőhelyeken tartósan fedél nélkül élő személyek elhelyezésével, a meglévő férőhelyek átcsoportosításával létrehozott új részlegek kialakításával, illetve új férőhelyek létrehozásával (pl. nappali melegedők éjszakai megnyitása) is.
· Részletesen be kell mutatni a kapcsolódó költségeket, illetve az egy személy ellátására/férőhely kialakítására tervezett támogatást is.
· Szociális munka biztosítására, egy ügyfél egyéni esetkezelésére havonta legfeljebb 40 ezer Ft fordítható, mely tartalmazza a munkaadói járulékok összegét. Kizárólag a munkaidőn túl, a munkakörön felül ellátandó feladatok ellátásához kérhető támogatás.
· Bármely egyéni vagy csoportos foglalkozás, terápia vezetése legfeljebb bruttó 15.000 forintos óradíjjal támogatható.
3.1.4. a hajléktalanellátó intézmények ellátási körülményeinek javítására, az ellátott otthontalan emberek komfortérzetének javításához, személyes terének növeléséhez, biztonságosabbá tételéhez kapcsolódó fejlesztésekre, tevékenységekre (zárható szekrények, térelválasztók, rovarirtás, stb):
· Az ajánlatban be kell mutatni a fennálló problémákat, megoldásuk módját, és azt, hogy ez mennyiben járul hozzá az ellátott otthontalan emberek életkörülményeinek javulásához.
· Részletesen be kell mutatni a kapcsolódó költségeket és amennyiben releváns az egy ellátottra jutó költségeket is. Személyi költségek nem, kizárólag szolgáltatás vásárlása és dologi költségek, kis értékű eszközbeszerzések tervezhetők.
3.1.5. a hajléktalan emberek részvételének és jogvédelmének az elősegítésére:
· Az ajánlatban be kell mutatni a program célkitűzéseit, indoklását, az elérendő eredményeket, amennyiben releváns az érintett célcsoportot, elérésének módját, tervezett létszámát, valamint a program tervezett időtatartamát.
· A támogatás maximális összege 250.000 Ft/hónap.
3.1.6.   A Menhely Alapítványhoz beadott ajánlatok esetében a Partner Szervezet által 2026-ra, Hajléktalanellátó szolgáltatások fejlesztése programelemre összesen igényelt forrás 15%-a; 2027-ben pedig 33 %-a beruházásra, (azaz bruttó 200 000 Ft beszerzési értéket meghaladó) eszközökre fordítható.
 

3.2. LAKHATÁS TÁMOGATÁSA
Ajánlat nyújtható be a hajléktalanságból való kilépés támogatására lakásba költözést és lakhatás megtartását támogató szolgáltatásokra. Kaució, óvadék megfizetésére, lakbér és bérleti díj, közös költség, közüzemi díjak támogatására, lakásba költözéshez kapcsolódó kis értékű eszközök beszerzésére és egyéb dologi kiadásokra, ideértve a szervezet saját tulajdonában lévő lakások, vagy önkormányzati bérlakások beköltözhetővé tételéhez kapcsolódó költségeket is, valamint a feladatellátáshoz kapcsolódó szociális munka költségeire, és az indokolt működési jellegű ráfordításokra.
3.2.1. Lakhatási támogatás kizárólag lakásban történő elhelyezésre vehető igénybe.
3.2.2. Lakhatási támogatás olyan otthontalan emberek részére nyújtható, akik vállalják a program keretében, annak teljes idejére (az utógondozás idejét is beleértve) a támogató szervezettel való együttműködést, és az erre vonatkozó együttműködési megállapodást megkötik.
3.2.3. A célcsoport tekintetében a gesztorszervezetek szakmai ajánlása a következő:
· az ügyfél havi nettó jövedelme, vagy az együtt költözők egy főre jutó havi nettó jövedelme ne haladja meg a bruttó minimálbér 200%-át,
· az ügyfél jövedelmétől függően vállalja önerő megfizetését, mely lehet az albérleti díj, közös költség, vagy a közüzemi díjak egy részének vagy egészének a megfizetése, illetve rendszeres előtakarékosság vállalása,
· a lakhatási támogatást először igénybe vevő otthontalan emberek mellett támogathatóak a támogatott lakhatási programokba korábban bevont, integrált lakhatásukat a program segítségével megtartani tudó ügyfelek is, amennyiben vállalják korábbi lakhatási programon belüli megállapodását meghosszabbítását vagy szükség szerint megújítását. További támogatásuk szükségességét az ajánlatban indokolni kell.
3.2.4. A fenti szakmai ajánlásoktól az ügyfelek egyéni igényei alapján indokolt esetben el lehet térni, de a szakmai megvalósítás során szem előtt kell tartani, hogy hosszú távon váljanak képessé önálló lakhatásukat megtartani.
3.2.5. A támogatás egyidejűleg több, azonos lakásba költöző személynek is megállapítható.
3.2.6. A támogatást az önerő-vállalási képesség függvényében, szükségletek szerinti összegben kell nyújtani.
3.2.7. A támogatás megítélésénél a következő sorrendben kell előnyben részesíteni a támogatás feltételeinek megfelelő személyeket:
· akinek sajátos egészségügyi, mentális, családi helyzete miatt az intézményes elhelyezése más módon nem biztosítható (különösen az, aki hosszabb ideje él ilyen körülmények között),
· aki házastársával, élettársával, gyerekével együtt költözne (összeköltözne),
· aki más személyekkel együtt költözne,
· aki olyan beilleszkedési, felkészítési programban vett részt, mely az önálló életvitel kialakítására irányult.
3.2.8. A támogatás óvadék, kaució megfizetésére is felhasználható.
3.2.9. A támogatás folyósítása:
· A támogatást a programban való részvétel idejére kell megállapítani.
· A támogatás egy összegben is folyósítható (pl. önkormányzati bérlakás „szobabérlők háza” lakrész pályázat során).
· A rendszeres költségek (lakbér, bérleti díj, közös költség, közüzemi díjak) támogatását havi részletekben, és amennyiben a program megvalósítása során az ügyfél jövedelme növekszik, fokozatosan csökkenő összegekben kell folyósítani. Ettől az ügyfél aktuális élethelyzete, egyéni szükségletei szerint el lehet térni.
3.2.10. [bookmark: _Hlk202299090]A támogatás folyósításának feltétele, hogy a támogatott személlyel együttműködési megállapodást kötő szociális munkás (e munkakört betöltő személy) igazolja, hogy a támogatott személy a program ideje alatt a támogatás alapjául szolgáló lakásban lakik, és a vele kötött együttműködési megállapodásban foglaltakat teljesíti.
3.2.11. Nem nyújtható támogatás abban az esetben, ha az adott lakhatást biztosító férőhely után a szervezet központi állami normatív támogatásban részesül.
3.2.12. Lakhatási program lebonyolítható magán-vagy önkormányzati lakásbérlet egy összegű, tartós lekötésével, illetve a szervezet saját tulajdonában vagy önkormányzat tulajdonában lévő ingatlan felújításával (lakhatóvá tételével). Önkormányzati tulajdonban lévő lakás esetében a felújítási költségeket abban az esetben lehet támogatni, ha az önkormányzat a magánszemély bérlővel a felújítást követően legalább 3, vagy a programot lebonyolító szervezettel legalább 5 éves bérleti szerződést köt.
3.2.13. Amennyiben a lakhatást biztosító ingatlan a támogatást nyújtó szervezet tulajdonában, tartós használatában, kezelésében van, vagy azt a szervezet bérli, a támogatás összege akkor is kizárólag a fenti feltételek betartásával használható fel. Ilyen esetben a szervezet a támogatott lakhatási programban résztvevő személlyel ennek megfelelő tartalmú bérleti, használati, illetve együttműködési szerződést köt.
3.2.14. Az igényelhető támogatás összege:
· Egy ember elhelyezésére legfeljebb 1,2 mFt, 2 ember azonos lakásban történő elhelyezésére legfeljebb 1,8 mFt, három vagy több ember azonos lakásban történő elhelyezésére legfeljebb 2,2 mFt támogatás fordítható, beleértve a szociális munka és a programhoz kapcsolódó egyéb költségek összegét is.
· Rendszeres költségek (lakbér, bérleti díj, közös költség, közüzemi díjak) támogatása esetén támogatás havi összegét az ügyfelek jövedelmének és egyéb körülményeinek figyelembevételével kell megállapítani. A rendszeres költségek támogatását a programban úgy kell meghatározni, hogy a kifizetett összeg átlagosan legfeljebb havi 80 eFt legyen. A beadott ajánlatnak ezt a szempontot a lakhatási támogatást kapó ügyfelek átlagos támogatása szempontjából kell figyelembe vennie.
· Szociális munka (utógondozás) költsége: egy ügyfél utógondozására havonta legfeljebb 40 ezer Ft fordítható, mely tartalmazza a munkaadói járulékok összegét. A díjazás az ügyfél lakásban töltött hónapjaira fizethető ki, valamint plusz egy hónap díja kifizethető az előkészítő tevékenységekre (felkészítés, albérlet-keresés), plusz három hónap díja pedig kifizethető a támogatás lejártát követő időszakban az ügyfél további segítése, az önálló lakhatás megtartása érdekében, amennyiben ez indokolt.
· Bármely egyéni vagy csoportos foglalkozás, terápia vezetése legfeljebb bruttó 15.000 forintos óradíjjal támogatható.
· [bookmark: _Hlk204088055]Egyéb, a programmal összefüggő költségek: egyéb humánszolgáltatásokra, eszközökre (bútorok, valamint a szükséges kis értékű eszközbeszerzések, lakásfelszerelések) havonta legfeljebb 15 ezer Ft/ügyfél fordítható (több hónap és több ügyfél támogatása összevonható).
· [bookmark: _heading=h.1fob9te]Amennyiben nem a rendszeres költségek támogatásával, hanem más módon működteti a szervezet a lakhatási programot (pl. saját, vagy a szervezet kezelésében lévő ingatlan felújítása), a szükséges támogatási összeget az ajánlatban kell megjelölni, és részletesen indokolni, továbbá a szakmai programnak tartalmaznia kell, hogy a felújítás, beruházás után hogyan hasznosítja a szervezet az ingatlant, milyen időtartamra, milyen feltételekkel hány otthontalan ember elhelyezését vállalja. A fenti összeghatárok ebben az esetben is irányadóak.
· 3.2.15. A Menhely Alapítványhoz beadott ajánlatok esetében a Partner Szervezet által 2026-ra, lakhatási támogatásra összesen igényelt forrás 5%-a; 2027-ben pedig 4 %-a beruházásra, (azaz bruttó 200 000 Ft beszerzési értéket meghaladó) eszközökre fordítható. 

4. Szerződéskötés feltételei
A szerződött partnerszervezet vállalja:
4.1.  A vállalt feladatokat a felhívásban megjelölt feltételeknek megfelelően végzi.
4.2. A program megvalósítását pontosan dokumentálja, és vállalja a helyszíni monitorozásban való együttműködést.
4.3. Részt vesz a programra vonatkozó, a gesztorszervezetek által kezdeményezett adatgyűjtésben.
4.4.  „Lakhatás támogatása” feladat esetén a programból való kikerülés után 36 hónapig – amennyiben erre lehetőség van – utánköveti az ügyfeleket, és erről információkat nyújt.
4.5.   A program lebonyolítása során vállalja a gesztorszervezetekkel való folyamatos együttműködést, ennek részeként részt vesz a programmal kapcsolatos egyeztetéseken és szakmai találkozókon.
4.6.   Csatlakozik a Budapesti Hajléktalanügyi Konzorciumhoz.

5. A programok megvalósítására vonatkozó szakmai feltételek
5.1.  A programok megvalósítása során előnyben kell részesíteni azokat az – utcai szociális segítők által gondozott – legrosszabb állapotú fedél nélküli személyeket, akiknek ellátása mentális és fizikai állapotuk miatt a hagyományos ellátórendszerben és a jelenleg biztosított szolgáltatásokkal nem megoldható.
5.2.  A programokban – amennyiben releváns – intenzív és az ügyfelek igényeihez igazított szociális munkát kell végezni. Lakhatási támogatás esetén a szociális munkát egyéni esetfelelősi rendszerben kell megszervezni, azaz minden fedél nélküli ember részére esetfelelős szociális munkást kell kijelölni. Az esetfelelős lehet a szállás szociális munkása, az utcai szolgálat dolgozója, vagy a résztvevő szolgáltatások által szerződött egyéb személy.
5.3.  Minden programba bevont személy esetében kötelező a szükséges szociális ügyintézésről gondoskodni (a szükséges és lehetséges segélyek, rokkant és öregségi nyugdíj, foglalkoztatási támogatások, tartós bentlakásos elhelyezés, terápiás elhelyezés ügyintézése).
5.4.  Minden programba bevont személy esetében kötelező az egyénre szabott, komplex, diagnózis alapú segítő munka megvalósítása, melyet a hajléktalan személy és segítője közösen dolgoznak ki.
5.5.  Lakhatást célzó programok esetében a közreműködő szociális segítők feladatai a program teljes időszaka alatt, többek között:
· a lakhatási/befogadási lehetőségek felkutatása,
· az ingatlan tulajdonosával való szerződéskötés/megállapodás, vagy annak segítése,
· gyakorlatias, konkrét teendőket tartalmazó együttműködési megállapodás megkötése, vagy korábban bevont ügyfél esetében annak meghosszabbítása, megújítása, és az abban foglaltak teljesülésének folyamatos elősegítése,
· támogató szociális munka a támogatott személlyel,
· a támogatott személy bevételeinek nyomon követése, közreműködés ezek növelésében, a korábban keletkezett tartozások adósságkezelése, a kiadások folyamatos figyelemmel kísérése,
· kapcsolatfelvétel a lakóterületen/befogadó helyen működő szociális szolgáltatásokkal,
· a támogatott személyek lakóhelyi beilleszkedésének segítése,
· mindezen tevékenységek nyomon követhető, egyszerű, de világos dokumentálása.
6. Szerződési ajánlatok kezdeményezése a 2026.07.01. és 2027.06.30. közötti időszakra
6.1. Jelen felhívásra a két gesztorszervezet szerződési ajánlatokat vár, melyek megfelelnek a felhívásban foglaltaknak, és konkrét ajánlatot tartalmaznak:
· a vállalt feladatokra vonatkozóan,
· a vállalás költségére vonatkozóan.
6.2. A szerződéses ajánlatok jelen felhívás mellékleteként közzétett adatlapon nyújthatók be.
6.3.  A beérkező ajánlatokat a gesztorszervezetek összesítik. A gesztorszervezeteknek lehetőségük van a kért támogatási összegek tárgyalásos módosítására.
6.4.  Előnyben részesülnek azok az ajánlatok, amelyek
· a legnehezebben elhelyezhető / ellátható személyek számára biztosítanak szolgáltatásokat,
· nagyobb arányban vállalnak önálló lakhatási formákat,
· a fővárosban fedél nélkül élő emberek számára hiánypótló / máshol nehezen hozzáférhető szolgáltatásokat nyújtanak.
6.5. Az ajánlatokat – a tárgyalások kezdeményezéseként – a Magyar Máltai Szeretetszolgálat Egyesület részére a papp.aniko@maltai.hu, a Menhely Alapítvány részére pedig a konzorcium@menhely.hu elérhetőségekre kérjük eljuttatni 2026. augusztus 5-ig.
6.6.  A gesztorszervezetek az ajánlatok beérkezésétől számított 30 napon belül kötnek szerződést a partnerszervezetekkel.

7. A programba bevont személy elhelyezésekor elszámolható költségek fajtái
7.1. A lakhatás költségei: elszámolhatóak azok a költségek, melyek az intézményes ellátórendszeren kívüli lakhatáshoz segítik a bevont személyeket:
· Lakásbérleti, albérleti díj; a lakásbérlet, albérlet egy összegű tartós lekötése, közös költség, számlákkal igazolt közüzemi költség, az intézmény által bérelt bérlemény költsége.
· Rendszeres költségek támogatása esetén a bevont személy számára lakhatási támogatásként kifizetett, kifizetési bizonylattal igazolt összeg.
· Lakás beköltözhetővé tétele esetében a szervezet saját tulajdonában, vagy önkormányzati tulajdonban lévő ingatlan felújításának (lakhatóvá tételének) költsége, bútorok, valamint a szükséges kis értékű eszközbeszerzések, lakásfelszerelések.
7.2. Személyi költségek (elő- és utógondozás, mentorálás)
· A szervezet azon munkatársainak személyi költségei, akik közreműködnek a bevont személyek foglalkoztatásának támogatásában, elhelyezésében, folyamatos gondozásában, tovább-léptetésében.
7.3. Az ügyfelek részére közvetlenül nyújtott szolgáltatások, eszközök költségei
· A beköltözéshez, elhelyezéséhez elengedhetetlenül szükséges személyes használati tárgyak (pl. élelmiszer, ruházat, cipő, tisztálkodó szerek, vitamin).
· Mentálhigiénés vagy más speciális szolgáltatás, ami az ügyfelek intézményben maradását, vagy önálló lakhatását segíti elő.
· Egyéb, szakmai szempontból indokolt költség (pl. munkába állas segítését szolgáló szolgáltatás vagy eszköz, pl. utazási költség).
7.4. A szervezet kapcsolódó általános költségei
· A szervezet általános költségei, melyek a program szervezeti szintű fenntartásához szükségesek. 
· A hiánypótló szolgáltatásokhoz kapcsolódó eszköz és anyagköltségek (pl. tisztálkodó szerek, élelmiszer).
· [bookmark: bookmark=id.2et92p0][bookmark: bookmark=id.3znysh7][bookmark: bookmark=id.tyjcwt]Az ellátottak által használt informatikai, telekommunikációs eszközök, iroda-felszerelés. (De nem számolható el a szervezet által használt informatikai, telekommunikációs eszközök, iroda-felszerelések beszerzése, korszerűsítése.)


8. Szakmai beszámolók, adatszolgáltatási határidők
· Éves szakmai beszámoló határideje: 2027. augusztus 31. 
· A Támogatott vállalja a hajléktalanságból való kilépést támogató programokkal támogatott személyek lakhatási helyzetének a támogatási időszakot követő minimum három évig történő nyomon követését.
· Szakmai részbeszámolók:
- A Támogatott a meghatározott támogatási célok szakmai előrehaladásáról részbeszámolókban beszámol. A szakmai részbeszámolóban kitér a szerződés hatályba lépésének napja és az adatszolgáltatás határnapja között, a támogatás felhasználásával megvalósuló szolgáltatások naturális adataira is, emellett a valós idejű reagálás lehetőségének biztosítása érdekében szükség esetén jelzi a területen felmerülő kockázatokat. A részbeszámoló tartalmazza a megelőző 18 hónap során lakhatáshoz juttatott ügyfelekre vonatkozó utánkövetés adatait is. A negyedéves beszámoló nem pénzügyi elszámolás, abban a támogatás felhasználására vonatkozó adatok kizárólag tájékoztatási céllal szerepelnek.

· A szakmai részbeszámolók határidői: 
  - I. 2026. július 1-től, december 31-ig tartó időszakra vonatkozóan: 2027. január 15-ig.
  - II. 2027. január 1-től, március 31-ig tartó időszakra vonatkozóan: 2027. április 15-ig.
	  - III. 2027. április 1-től, június 30-ig tartó időszakra vonatkozóan: 2027. július 15-ig.

9.    Ajánlattétellel kapcsolatos tanácsadás
Az ajánlattétellel kapcsolatos kérdésekkel munkanapokon 9-16 óra között kereshető: 
Magyar Máltai Szeretetszolgálat Egyesület:
Németh-Papp Anikó, +36 70 5089934; papp.aniko@maltai.hu
Menhely Alapítvány:
Aknai Zoltán, +36 20 9129533; aknai.zoltan@menhely.hu

Budapest, 2026. július 15.

